பெங்களூரு நீர்வாழ் உயிரினங்கள் காட்சிச்சாலை

பெங்களூரு நீர்வாழ் உயிரினங்கள் காட்சிச்சாலை, இந்தியாவிலுள்ள நீர்வாழ் உயிரினங்கள் காட்சிச்சாலைகளில் இரண்டாவது பெரிய காட்சிச்சாலை ஆகும்.  இது கப்பன் பூங்காவின் நுழைவுவாயிலில் உள்ளது. இது 1983ஆம் ஆண்டு துவங்கப்பட்டது. இங்கு பல்வேறு வகையான மீன்கள் காட்சிக்கு வைக்கப்பட்டுள்ளன. விசுவரய்யா அருங்காட்சியகத்தின் அருகில் உள்ளது. இங்கு நுழைவுக்கட்டணமாக 5 ரூபாய் வசூலிக்கப்படுகிறது. இதனை அரசு நீர்வாழ் உயிரினங்கள் காட்சிச்சாலை பெங்களூரு என்றும் அழைக்கின்றனர்.

கட்டிடம் 
இக்காட்சிச்சாலையானது வைர-வடிவில் அமைந்துள்ளது. மூன்றடுக்கு மாடியில் அமைந்துள்ள இக்காட்சிச்சாலையின் முதல் மாடியில் 14 தொட்டிகளும், இரண்டாவது மாடியில் இரண்டு வரிசைகள் தலா 69 தொட்டிகளுடன் உள்ளது. இக்காட்சிச்சாலை காலை 10 மணி முதல் மாலை 5.30 மணி வரையிலும் திறந்திருக்கும். பிரதிவாரம் செவ்வாய்க்கிழமை விடுமுறை ஆகும்.

காட்சிக்கு வைக்கப்பட்டுள்ள உயிரினங்கள் 
விலாங்கு, கட்லா மீன், பெளி மீன் உட்பட பல்வேறு வகையான மீன் வகைகளும், பிற நீர்வாழ் உயிரினங்களும் காட்சிக்கு வைக்கப்பட்டுள்ளன.

நிர்வாகம் 
கருநாடக மாநில அரசு இக்காட்சிச்சாலையை நிர்வாகித்து வருகிறது.

குறிப்புகள் 

பெங்களூரில் உள்ள சுற்றுலாத் தலங்கள்